Hei ja tervetuloa maailmaani, joka on luonnollisesti yliluonnollinen.
Näkymättömän maailman olennot ovat seuranneet sinua koko elämäsi.
Useimpien nimiä emme ole tienneet, mutta nyt siihen tulee muutos!
Sid Roth on tutkinut yli 40 vuotta yliluonnollisuuden outoa maailmaa.
Liity Sidin seuraan Yliluonnollista-ohjelmaan.
Pyhä Henki, kiitos läsnäolostasi. Olet täällä.
Tämä on Sinun ohjelmasi. Ota ohjakset käsiisi kaikessa.
Jamie Galloway on kokenut huimia yliluonnollisia kohtaamisia -
lapsuudestaan lähtien.
Jamie on näkijä ja voi nähdä näkymättömään maailmaan.
Ei kuitenkaan tarvitse olla näkijä, jotta voisi tunnistaa nämä olennot -
ja tehdä niiden kanssa yhteistyötä tai kieltää niitä toimimasta.
Jamien mukaan nämä olennot, -
hyvät enkelit ja pahat demonit, seuraavat meitä.
Selittäisitkö meille enkelit? Hyvät olennot on mukava selittää.
Ehdottomasti. Todella hyvä kysymys.
Psalmissa 91:11 sanotaan, -
että Hän antaa enkeleilleen käskyn varjella sinua kaikilla teilläsi.
Enkelit ovat vastuussa sinusta.
He auttavat sinua toteuttamaan Jumalan suunnitelman elämässäsi.
On myös demonisia voimia, jotka yrittävät vastustaa sitä.
Käynnissä on hengellinen taistelu, -
mutta meidän joukkomme on suurempi.
Maailma ei tätä ymmärrä. He katsovat asioita silmillään, -
mutta kaikki tapahtuukin näkymättömässä maailmassa.
Kohtasit nuorena tietyn enkelin ja näit hänet myöhemmin uudestaan.
Minulla on ollut useampia yliluonnollisia kohtaamisia, -
jotka ohjasivat oikeaan suuntaan. Olen kuullut näin käyneen muillekin.
Ihmiset muistavat lapsuudestaan useita kohtaamisia enkelien kanssa.
Kohtasin Jeesuksen 17-vuotiaana.
Luovutin Hänelle koko elämäni, annoin elämäni avaimet Hänelle.
Äkkiä uusi maailma avautui minulle, ja aloin nähdä hengessä.
Minua vartioinut enkeli ilmaisi itsensä minulle.
Emme jutustelleet keskenämme, vaan kyseessä oli vain vihje.
Olen saanut useita vihjeitä siitä, -
että tämä enkeli, jolle Jeesus antoi tehtäväksi olla rinnallani, -
vartioi minua, kun suoritan Jumalan minulle antamaa tehtävää.
Sinä olet näkijä ja olet siis nähnyt nämä enkelit.
Näitpä enkelit tai et, -
olet varmasti varjeltunut monesti esimerkiksi autokolarissa.
Ihmettelit omia taitojasi, mutta enkelisi se työnsi sinut turvaan.
Enkeli tyrkkäsi sinut sivuun lähestyvän auton tieltä.
Opetat tai kirjoitat enkeleistä tavalla, -
joka ilmaisee pyhää, syvää ja kunnioittavaa Jumalan pelkoa.
Psalmi 34 itse asiassa kertoo, -
että Herran enkeli asettuu niiden ympärille, jotka pelkäävät Herraa.
Herran pelko vetää puoleensa enkelien apua ja palvelusta.
On tärkeää osoittaa Herran pelkoa, kun puhumme tästä aiheesta.
Näkemissäni enkeleissä on aina jotakin pyhää ja ylimaallista.
Siinä on jokin näkymätön läsnäolo, jota on vaikea pukea sanoiksi.
Läsnäolo ilmaisee Jumalan suuruutta.
Aina enkelin nähdessäni koen halua tavata hänen johtajansa.
Haluan nähdä verhon taakse sen, joka hallitsee enkeleitä.
Enkelit osoittavat aina Jeesukseen.
Enkelit ymmärretään usein väärin.
Sinä opetatkin siitä, -
millaiset työnkuvat eri enkeleillä on.
Suoraan sanottuna, olen lukenut Raamattua 50 vuotta, -
mutta en ymmärtänyt ihan kaikkien enkelien työnkuvaa.
Miksi on tärkeää tietää ne? - Ne kertovat meille Jumalasta.
Raamatun enkelien tutkiminen tai enkelin kohtaaminen itse opettaa, -
että enkeleilläkin on kohtaamisia Herran kanssa. He rakastavat Herraa!
Heistä on ihana palvella Herraa. He ovat Jumalan kosmisia apulaisia -
ja palvelevat tietyissä tehtävissä. Esimerkiksi Hesekielin näyn kerubit:
He ovat Jumalan apulaisia, jotka avustavat Häntä hallinnoinnissa.
Serafit vartioivat valtaistuinsalia.
Herralla, kuten kuninkailla yleensä, on vartijat valtaistuinsalissaan.
He palvelevat Herraa ja auttavat kaikessa, mitä Hän tarvitsee.
On myös ylienkeleitä, jotka toimivat Herran tehtävissä.
Ylienkelit vastaavat kansakunnista, kuten Miikael Israelista.
Hän vartioi Israelia ja on saanut sen tehtäväkseen Jeesukselta.
Monet eivät tule ajatelleeksi, -
että on pahiksia eli demoneita ja hyviksiä eli enkeleitä, -
ja voin melkein nähdä sen, -
miten eri elämänvaiheissamme nämä kaksi taistelevat keskenään.
Eräs näky antoi sinulle kerran ihmeellisen tarkasti ymmärrystä -
liittyen vieraaseeni Troy Breweriin.
Olimme ystäväni Troyn kanssa valmistautumassa konferenssiin.
Sain näyn, ja kyselin Herralta, mitä Hän haluaa sen kautta puhua.
Näyssä oli demoninen enkeli, pimeyden henkivalta.
Enkeli laskeutui alas, alkoi tehdä pahojaan ja koski Troyn kylkeen.
Näin, kuinka se kiusasi Troyta ja haavoitti hänen kylkeään.
Sitten näin taivaallisen enkelin, valon enkelin tulevan taivaasta.
Se iski miekallaan pimeyden enkeliä ja sanoi: "Riittää!"
Valonleimahdus valaisi koko taivaan.
Demoninen enkeli lakkasi kiusaamasta Troyta.
Kerroin näystä Troylle sinä iltana. En osannut sanoa, mitä se tarkoitti.
Troy nukkui yön ja heräsi aamulla. Hän kertoi taistelleensa unissaan.
Konferenssin taukohuoneessa hän näytti meille kylkeään, -
ja se oli kauttaaltaan haavoilla ja mustelmilla.
Pimeyden enkeli oli hyökännyt yöllä, mutta Jumala rohkaisi etukäteen, -
että valtaistuimelta lähetettäisiin enkeli lopettamaan hyökkäys -
ja että vartijat ympäröisivät Troyta Jeesuksen sanan tähden.
Tuo ei ole pelottavaa, vaan se on lohduttavaa!
Jumala on määrännyt enkelin jokaiselle teistä avuksenne.
Myös jättiläiset tai demonit, enkelien pimeät jäljitelmät -
ovat näkymättömässä maailmassa.
Kun ymmärrät jättiläisiä, -
voit estää niitä tekemästä tuhoa sinun ja perheesi elämässä.
Yliluonnollista-ohjelma jatkuu hetken kuluttua.
Monet ohjelman katsojat ovat kokeneet ihmeitä.
Olen katsellut ohjelmaanne kahden viikon ajan joka päivä.
Tulen aina kosketetuksi hengessäni. Niska- ja selkäydinvammani parani, -
kun katselin ohjelmaa täällä Papua-Uudessa-Guineassa. -Amkat
Jos ohjelma on koskettanut sinua, kerro se meille: sidroth.org/praise
Yliluonnollista-ohjelma jatkuu.
Kerrot, että taistelemme jättiläisiä tai demoneita vastaan joka päivä.
Keitä nämä jättiläiset ovat?
Moni käy näkymätöntä taistelua, joita he eivät osaa sanoin kuvata.
He ovat kuin lasiseinän takana, kun he yrittävät kertoa vaikeuksistaan.
Jumala on neuvonut, miten saada apu.
Raamatun mukaan viisi jättiläistä jäi Israeliin pilkkaamaan sitä.
Niiden pelottelu esti ihmisiä elämästä luvatun maan täyteydessä.
Nämä viisi, Goljat ja neljä muuta, olivat jättiläisten jälkeläisiä.
Jumala nosti Daavidin heitä vastaan, ja Daavid innoitti koko sukupolvea.
Jättiläiset kertovat jotakin. Meillä kaikilla on vastassamme jättiläisiä.
Jättiläisten nimet ovat tärkeitä.
Yhdellä jättiläisellä on kuusi sormea ja kuusi varvasta.
Se edustaa terveysongelmia ja muita poikkeamia normaalista,-
jotka eivät kuulu ihmiselle ja estävät elämästä luvattua elämää.
Jeesuksen haavat paransivat meidät. Tuota jättiläistä pitää vastustaa.
Toiset jättiläiset sitovat meidät velkoihin ja syövät leipäämme.
Raamattu kertoo jättiläisestä nimeltä Lahmi, "Leivänsyöjä".
Mutta Jeesus syntyi "Leivän talossa", ja Hän on taivaasta tullut leipä, -
joka tuhoaa vihollisen ikeen. Näitä jättiläisiä on vastustettava.
Ne pitää tunnistaa ja puhua niille kuin Daavid: "Minä kukistan sinut."
"Ylistän Jumalaa ja voitan sinut."
Pidin kiinnostavana kirjassasi muun muassa sitä, -
että jättiläisten työnkuva on pitää meidät pieninä.
Tiettyjen jättiläisten ainoa tehtävä on ahdistaa ja painaa meidät alas.
Ne haluavat olla muita pidempiä eivätkä halua muiden kasvavan.
Australiassa sitä kutsutaan pitkän unikon syndroomaksi.
Kun joku menestyy muita enemmän, hänet painetaan alas maahan.
Minä tiedän ja sinä tiedät, koska Raamattu opettaa niin, -
että maailmankaikkeuden Luoja elää sisällämme.
Laskiessamme kätemme sairaiden päälle, jokin sisällämme sanoo, -
että "ei tästä mitään tule".
Jättiläiset pitävät meidät pieninä, mutta kun ne paljastetaan, -
niiden loru on loppu.
Sanoit, että meidän pitää puhua vastassamme oleville jättiläisille.
Daavid profetoi jättiläiselleen.
Goljat oli sen nimi, ja se pelotteli Israelia, mutta Daavid sanoi:
"Mikä tuo ympärileikkaamaton filistealainen on?" [1. Sam. 17:26]
Hän profetoi, että katkaisisi sen kaulan ja ylistäisi Jumalaa.
Miten tämä filistealainen uskalsi uhmata Jumalan sotajoukkoja?
Meidän pitää hyödyntää tilaisuus.
Haluan, että puhut demonille, joka pitää jonkun pienenä -
tämän lahjoissa, elämäntehtävässä tai avioliitossa. Puhu niille nyt.
Joku on juuri nyt tilanteessa, jossa ei koe pystyvänsä kasvamaan.
Se koskee avioliittoa, palvelutyötä, yritystä, perhettä ja kotikaupunkia.
Puhun yllesi, että sinulle annetaan ase, jolla voitat jättiläisen.
Profetoin sille jättiläiselle, joka on vastustanut ylennystäsi -
ja pitänyt sinut pienenä. Jättiläinen, sinä koet loppusi.
Sinä jäät vaille aluettasi. Jumala riistää sen käsistäsi -
ja se annetaan Jumalan pojille ja tyttärille.
Miten saamme voittomme? - Saamme voittomme Jeesuksessa.
Ylistys ja palvonta tuovat meidät voiton paikalle, kirkkauteen.
Jumala haluaa antaa sen kirkkauden. - Tiedätkö, mikä on ihmeellistä?
Aina, kun minä tai vieraani mainitsee täällä kirkkauden, -
en ole näkijä, mutta tunnen hengessä, että kirkkaus lisääntyy.
Kun se sana lähti suustasi, kirkkauden taso kasvoi.
Se on kuin aurinkoon lentävä kotka.
Muut linnut haastavat sitä, mutta sen silmissä on erityinen kalvo, -
joka suojaa auringonvalolta. Muilla linnuilla ei kalvoa ole.
Pimeyden henkien ahdistelemien on nyt aika lentää kohti Jeesusta.
Me olemme saaneet kyvyn asua kirkkaudessa, henget eivät.
Kirkkaus hypähtää ylemmäs aina sanan kuullessani.
Kun palaamme tauolta, Jamiella on ihmeellinen rukous, -
joka vahvistaa dramaattisesti enkelien suojausta elämässäsi.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaikasi muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollista-ohjelma jatkuu.
Tauon aikana kerroin Jamielle, niin kuin hetki sitten sanoinkin, -
että tunnen Jumalan läsnäolon ja sen, milloin se vahvistuu.
Kysyin Jamielta, mitä hän näkee, kun sanon jotakin sellaista.
Olet kuin alttarilla oleva hiili, johon Herra puhaltaa uutta tuulta.
Kun tunnet uuden tuulen, palaminen ja tuli voimistuu.
Näen pääsi päällä tulta, -
koska Jumala on asettanut yllesi tulisen viitan, manttelin.
Se on se lamppu, jota olet pitänyt palamassa Jumalan läsnäolossa -
ja ruokkinut sitä tuoreella öljyllä Pyhän Hengen läsnäolosta päivittäin.
Oletko nähnyt täällä enkeleitä?
Näin enkeleitä studion ja kameroiden yläpuolella.
Yksi kirjoitti ilmaan kultakirjaimin sanan 'upgrade', tason korotus.
Sana näkyi kameroiden yllä.
Uskon, että Herra korottaa studion ja laitteiden tasoa, -
uudella tuotantokaudellanne.
Enkeli käytti juuri kultakirjaimia, mikä minulle puhuu kirkkaudesta.
Tulee kultainen kirkkaus, uusi taso, ja siunaus lisääntyy. Jumala sanoo:
"Korotan tasoanne ja annan laitteet, joilla voitte kuvata kirkkautta."
Jamie, tähän kysymykseen pitää saada vastaus.
Miten vedämme enkeleitä lähellemme? - Tuo on todella hyvä kysymys.
Tiedät kai, että sivistyssanoja kutsutaan neljän dollarin sanoiksi?
Sanoille annetaan rahallinen arvo.
Hengessä puhutuilla sanoilla on rahaa suurempi, kirkkauden arvo.
Puhumme silloin ilmatilaan kirkkauden valuuttaa.
Kun rukoilemme hengessä ja kielillä, rukoilemme enkelien murteella, -
joka vapauttaa taivaan kirkkautta ja ilmapiiriä siellä, missä olemme.
Enkelit tykkäävät oleskella viihtyisässä paikassa, kuten mekin.
Eivät he halua aina taistella, he viihtyvät Jumalan läsnäolossa.
Kalat pitävät vedestä ja enkelit pitävät Jeesuksen ylistämisestä.
He rakastavat kirkkautta. Kun ylistät ja palvot, -
kun vapautat äänesi ilmatilaan ja osallistut hengessä rukoilemalla, -
sanasi ovat kuin kultaomenia hopeamaljoissa.
Et puhu neljän dollarin sanoja, -
vaan sanoja, joita Jumala puhuu sinun kauttasi, taivaan valuuttaa.
Kun otamme osaa tällaiseen, puhumme taivaan kieltä, -
ja kaksi maailmaamme yhdistetään. Jumala haluaa nyt yhdistää ne.
Hän haluaa tuoda seurakuntaan tuoreen helluntain, -
jotta ottaisimme taas käyttöön tämän mahtavan lahjan.
Jokainen voi rukoilla hengessä ihmisten tai enkelien kielillä.
Jumala haluaa sitä ja vaikuttaa sitä. Se on salainen aseemme.
Jumala haluaa vapauttaa kielen -
laulamaan ja rukoilemaan hengessä sitä, mitä enkelit kaipaavat sanoa.
Luin kirjastasi yhden rukouksen -
ja pyysin sinua rukoilemaan sen studiossa ja kotona katsovien ylle.
Tekisitkö sen nyt? - Ehdottomasti. Teen sen mielelläni.
Herra Sebaot, sotajoukkojen Jumala, -
näyttäköön sinulle, kuinka suuri on sinun puolellasi olevien joukko.
Asettakoon Herra enkelinsä ympärillesi varjelemaan sinua.
Käyköön Herra pahan valtojen suunnitelmia vastaan niin, -
että vihollinen lankeaa kuin salama ja sen suunnitelmat raukeavat.
Lähettäköön Hän enkelit vartioimaan sinua ja antakoon sinun menestyä.
Lähettäköön Hän enkelinsä käymään edelläsi, kun käyt luvattuun maahan.
Lähettäköön Hän sinut valtakunnan tehtäviisi, joissa enkelit auttavat.
Vaikuttakoon Hän ihmeitä kauttasi -
osoituksena Jumalan voimasta ja rakkaudesta. Aamen.
Raamattu kertoo, että vaikka olisit kuinka älykäs, -
et tiedä, milloin aikasi koittaa.
Se voi olla seuraavan hengenvedon jälkeen tai sadan vuoden päästä, -
mutta et voi tietää sen ajankohtaa.
Tiedätkö varmuudella, että olet menossa taivaaseen, -
vai luotatko vain toisten sanaan?
Kannattaa tietää varmuudella. Toista perässäni tämä rukous.
Yhdy sanoihin parhaasi mukaan ja toista perässäni:
Rakas Jumala, kadun syntejäni todella paljon.
Uskon, että Sinun veresi pesee syntini pois -
ja että Sinä poistat synnit kirjoistani.
Paholainen yrittää koko ajan muistuttaa minua synneistäni, -
mutta niitä ei enää ole. Minä olen puhdas.
Nyt kun olen puhdas, Jeesus, tule asumaan sisimpääni.
Teen Sinusta Vapahtajani ja Herrani. Aamen.
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämälläsi on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos valitset lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämällä on tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Ensi viikolla ohjelmassa:
Olen Joshua Giles. Sain Jumalalta monia toteen käyneitä profetioita.
Neljä vuotta ennen koronaa profetoin harvinaisesta viruksesta, -
joka olisi kehitelty laboratoriossa.
Nyt Jumala näytti, mitä tapahtuu seuraavan kymmenen vuoden aikana.
Liity seuraamme ensi kerralla, niin saat sisäpiirin tietoa siitä, -
mitä on tulossa, jotta osaat valmistautua ja toimia oikein.
Tuntuuko sinusta, ettei Jumala kuuntele rukouksiasi tai puhu sinulle?
Minäkin olen kokenut sen, samoin kaikki vieraani.
Tästä osoitteesta voit katsoa sellaisten vieraiden haastatteluja, -
jotka ovat keksineet, miten rukoilla pysäyttämättömiä rukouksia.
Saat myös tietoa ilmaisesta GodTalk-rukoussovelluksestamme, -
jossa voit jättää rukouspyyntöjä. Sinun on jo aika saada läpimurtosi!
Monet ohjelman katsojat ovat kokeneet ihmeitä ja paranemisia.
Kerro todistuksesi meille tässä osoitteessa.
Suomennos: Katri Filppu